**VLADA REPUBLIKE HRVATSKE**

**720**

Na temelju članka 30. stavka 3. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009), a u vezi s člankom 20. stavkom 1. točkom 4. Zakona o pravu na pristup informacijama (»Narodne novine«, br. 172/2003 i 144/2010), Vlada Republike Hrvatske je na sjednici održanoj 17. ožujka 2011. godine donijela

**ZAKLJUČAK**

1. Zadužuju se sva tijela javne vlasti, koja to svojstvo imaju prema odredbi članka 3. stavka 1. točke 2. Zakona o pravu na pristup informacijama, a koja su dužna postupati prema Zakonu o javnoj nabavi (Narodne novine, br. 110/2007 i 125/2008), da dosljedno i ažurno postupaju prema odredbi članka 20. stavka 1. točke 4. Zakona o pravu na pristup informacijama na način utvrđen ovim Zaključkom.

2. Tijelo javne vlasti dužno je podatke o sklapanju i izvršavanju ugovora o javnoj nabavi iz svoje nadležnosti iskazati prema obrascu Pregled sklopljenih ugovora o javnoj nabavi i njihovog izvršenja (u daljnjem tekstu: Pregled ugovora), koji je u prilogu ovoga Zaključka i čini njegov sastavni dio.

3. Tijelo javne vlasti dužno je Pregled ugovora ustrojiti i objaviti na svojim internetskim stranicama u roku 20 dana od dana objave ovoga Zaključka, prema obrascu iz točke 2. ovoga Zaključka.

4. Prva objava Pregleda ugovora mora sadržavati podatke za ugovore koji su izvršeni u 2010. godini i zatim redom kronološki, kako su ugovori sklapani u 2010. godini.

5. Tijelo javne vlasti dužno je podatke iz Pregleda ugovora ažurirati svakih šest mjeseci.

6. Tijelo javne vlasti dužno je podatke o internetskim stranicama, na kojima je objavljen Pregled ugovora, dostaviti Agenciji za zaštitu osobnih podataka, u roku 20 dana od dana objave ovoga Zaključka. Ovi podaci dostavljaju se putem elektroničke pošte na adresu: javnab@azop.hr.

7. Tijelo javne vlasti dužno je podatke o ustrojavanju i vođenju Pregleda ugovora, te podatke o internetskim stranicama na kojima se objavljuje Pregled ugovora, uvrstiti i u Izvješće o provedbi Zakona o pravu na pristup informacijama, koje se izrađuje sukladno članku 25. toga Zakona.

8. Ukoliko tijelo javne vlasti ne raspolaže internetskim stranicama, Pregled ugovora će izraditi i voditi na drugom informatičkom mediju te će, sukladno točki 6. ovoga Zaključka, o tome izvijestiti Agenciju za zaštitu osobnih podataka, radi uvida u Pregled ugovora na tom informatičkom mediju.

9. Zadužuje se Agencija za zaštitu osobnih podataka da do 5. svibnja 2011. godine izvijesti Vladu Republike Hrvatske o provedbi ovoga Zaključka.

10. Ovaj Zaključak objavit će se u »Narodnim novinama«.

Klasa: 330-01/11-02/01

Urbroj: 5030106-11-2

Zagreb, 17. ožujka 2011.

Predsjednica  
**Jadranka Kosor, dipl. iur.,**

Obrazac

Pregled sklopljenih ugovora o javnoj nabavi i njihovog izvršenja

I) Ugovori o javnoj nabavi

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Rd br. | Evidencijski broj nabave | Vrsta provedenog postupka | Datum sklapanja ugovora | Iznos sklopljenog ugovora | Razdoblje na koje je sklopljen ugovor | Naziv ponuditelja s kojima je sklopljen ugovor | Datum konačnog izvršenja ugovora | Konačni ukupni iznos plaćen temeljem ugovora |
| 1. | 1/2010 | otvoreni postupak male vrijednosti | 11.05.2009. | 349.335,29 | 30 dana | TVIM d.o.o.  Dužica | 30.06.2010. | 348.338,10 |
| 2. | 1/2011 | otvoreni postupak male vrijednosti | 17.10.2011. | 229.482,10  (bez PDV-a) | 60 dana | GRADITELJSTVO DIV d.o.o.  Ulica Lipa 30, Sisak | 29.12.2011. | 228.511,38 |
| 3. | 2/2011 | otvoreni postupak male vrijednosti | 24.10.2011. | 121.720,00  (bez PDV-a) | 7 dana | ELEKTRO CENTAR PETEKd.o.o. Etanska cesta 8, IVANIĆ GRAD | / | / |
| 4. | 1/2012 | otvoreni postupak male vrijednosti | 06.06.2012. | 94.907,00 (bez PDV-a)  118.633,75 kn  (sa PDV-om) | 30 dana | „MMK“ usluge graditeljstva i građevinski strojevi Bročice, Sv. Mihovila 208, 44 330 Novska | 31.07.2012. | 94.431,09 (bez PDV-a)  118.038,86 kn  (sa PDV-om) |
| 5. | 1/2013 | otvoreni postupak male vrijednosti | 29.07.2013.  (Izrada projektne dokumentacije za pješačku stazu Gornji Hrastovac) | 52.200,00 kn (bez PDV-a)  65.250,00 kn  (sa PDV-om) | 4 mjeseca | Zajednica ponuditelja: PGT Škunca d.o.o., Jurja Šižgorića 19, 10 000 ZAGREB i GEODATA PROJEKTI d.o.o. Hermanova 1c, 10 000 ZAGREB |  |  |

II) Okvirni sporazumi i ugovori o javnoj nabavi sklopljeni temeljem okvirnog sporazuma

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | Redni broj | Evidencijski broj nabave | Vrsta provedenog postupka | Datum sklapanja OS-a/ ugovora | Iznos sklopljenog OS-a/ ugovora | Razdoblje na koje je sklopljen OS/ ugovor | Naziv ponuditelja s kojim/a je sklopljen OS/ ugovor | Datum konačnog izvršenja OS-a/ ugovora | Konačni ukupni iznos plaćen temeljem OS-a/ ugovora |
| Okvirni sporazum (OS) | 1. |  |  |  |  |  |  |  |  |
| Ugovori sklopljeni temeljem OS-a | 1.1. |  |  |  |  |  |  |  |  |
| 1.2. |  |  |  |  |  |  |  |  |
| 1.3. |  |  |  |  |  |  |  |  |
| 1.4. |  |  |  |  |  |  |  |  |
| Okvirni sporazum (OS) | 2. |  |  |  |  |  |  |  |  |
| Ugovori sklopljeni temeljem OS-a | 2.1. |  |  |  |  |  |  |  |  |
| 2.2. |  |  |  |  |  |  |  |  |
| 2.3. |  |  |  |  |  |  |  |  |
| 2.4. |  |  |  |  |  |  |  |  |

Napomena: Ukoliko tijelo javne vlasti kao naručitelj drži potrebnim, može u posebnom Dodatku „Pregledu sklopljenih ugovora o javnoj nabavi i njihovog izvršenja“, pozivom na broj pod kojim se podaci o ugovoru i njegovu izvršenju nalaze u tom Pregledu, dati detaljnije odnosno dodatne podatke vezane za sklapanje i izvršenje tog ugovora. U tom slučaju, Dodatak „Pregledu ugovora o javnoj nabavi i njihovog izvršenja“ također se objavljuje na internetskim stranicama u nastavku, na način utvrđen Zaključkom Vlade Republike Hrvatske.